Ärkamisajal Kirovi-nimelises kalurikolhoosis tekkinud ansamblis Vanaviisi hakkas Riho nii laulma kui ka pille mängima. Üsna pea esines bänd isegi Kremli Kongresside Palees, käis turneel Brasiilias, Argentinas ja Hiinas. «Seadsin pillimängu ja muusikuelu perest ettepoole,» tunnistab ta. «Tahtsin  saada kõike, mis süüdimatu pillimeheeluga kaasneb. Võisin kodust eemale jääda päevaks või kaheks. Kodus oli beebi (poeg Risto - toim.) ja naine, kes ootasid, aga mina tahtsin ennast teostada.» Nii pere teda peaaegu ei näinudki ja lahutuse järel sulgus Riho üksinda suvilasse. «Olin kogu suve sügavas depressioonis,» tunnistab ta.